Għall-okkażjoni tal-400 anniversaju mis-Sejħa tal-Madonna lil Karmni Grima, ser isir Pellegrinaġġ Nazzjonali lejn is-Santwarju tal-Madonna Ta' Pinu fl-Għarb, Għawdex. Il-pellegrinaġġ li qed ikun organizzat mill-Arċidjoċesi ta' Malta flimkien mad-Djoċesi ta' Għawdex ser isir is-Sibt 22 ta' Ġunju 2019, li jkun Jum is-Sejħa. Il-qofol tiegħu jintlaħaq fl-10 ta' filgħodu b'quddiesa pontifikali mmexxija mill-Arċisqof Charles J. Scicluna u li miegħu ser jikkonċelbraw ukoll l-Isqfijiet Maltin l-oħra flimkien ma' għadd ta' saċerdoti. Fil-jiem li ġejjin jitħabbru aktar dettalji, specjalment ukoll dwar it-trasport li ser ikun organizzat minn kull parroċċa lejn is-Santwarju tal-Madonna Ta' Pinu u lura.
Pellegrinaġġ għas-Santwarju tal-Madonna Ta' Pinu.